Пад сваё крыло таленавітых артыстаў узяў першы намеснік старшыні райвыканкама Рыгор Пратасавіцкі. Ён не проста куратар хору “Крыніца”, але і самы ўдзячны прыхільнік іх майстэрства. Больш таго, ні адна рэпетыцыя харыстаў перад здачай праграмы на званне “заслужанага” не праходзіла без Рыгора Васільевіча. У спісе тых, каму таксама трэба сказаць “дзякуй” за дапамогу, і Кацярына Сакалова, дырэктар гарадскога Дома культуры. Яна рэжысёр і па сумяшчальніцтве вядучая канцэртаў хору. У падборы песеннай праграмы пасадзейнічала Алена Дубойская, харыстка і дырэктар метадычнага цэнтра аддзела культуры Столінскага райвыканкама. Дарэчы, аддзел на чале з начальнікам Васілём Зарубам сёлета дае артыстам магчымасць паўдзельнічаць у фальклорным фестывалі “49-ты тыдзень культуры Бескідскай” у Польшчы. У планах таксама – выступленне на ўрачыстасці з нагоды 20-годдзя сяброўства з горадам-пабрацімам Хомбергам…